JohanHeinsen/ENO huggingface dataset:
Viborger Samler, 1838-05-03
Følgende Tiende-Eiere, der have tinglæst Adkomst paa de vedtegnede Konge- og Kirketiende Anparter i Lilthorup, Vestervelling Sogn. Christen Clausens Enke, Birthe Pedersdatter, paa Kirketienden af en Gaard paa Hartkorn .. . 5 Td. 6 Skp. 1 Fd. 3/4 Alb. Søren Pedersen Skiemt paa Konge- og Kirketiende af en Gaard paa Hartkorn . . 1 – 7 – 2 – 1 1/2 – Rasmus Nielsen.
Viborger Samler, 1838-05-03
Forelæggelse eller Lavdag gives ikke, i Følge Forordn. 3die Juni 1796. Til Bekræftelse under min Haand og Segl. Middelsom Sønderlyng Herredsfogderi. Viborg, den 28de April 1838. Rod.
Viborger Samler, 1838-05-03
(Hermed følger Tillægsblad.)
Viborger Samler, 1838-05-03
Tillægsblad til Viborger Samler No. 57.
Viborger Samler, 1838-05-03
Domme, afsagte i den Kongelige Lands-Overret i Viborg. (Mandagen den 23de April 1838.)J Sagen No. 56. Ldsoprykt. Juul som Actor, contra: Ldsoprykt. Lykke Defensor for Arrestanten Hans Peter Sørensen. (Der tiltales for begaaet Tyverie.) Dom: "Arrestanten Hans Peter Sørensen bør hensættes i Fængsel paa Vand og Brød i 4 Gange 5. Dage. Saa bør han og udrede alle af denne Action lovlig flydende Omkostninger og derunder de i Underretsdommen ommeldte Salarier og i Salarium, til Actor ved Overretten, Procurator Juul, 5 Rbd. Sølv. At efterkommes under Adfærd efter Loven.
Viborger Samler, 1838-05-03
Ved Fredericia Stads Extraret den 19de Febr. 1838 er af Cancellieraad Borgermester og Byefoged Rahbek dømt saaledes: "Arrestanten Hans Peter Sørensen bør hensættes i Fængsel paa Vand og Brød. i 6 Gange 5 Dage, samt udreede de paa hans Arrest og Action medgaaede Omkostninger, hvoriblandt til Actor, Procurator Fohlmann, 4 Rbd. og til Defensor, Procurator Jørgensen, 3 Rbd. Sølv. At efterkommes efter Øvrighedens nærmere Foranstaltning."¬
Viborger Samler, 1838-05-03
J Sagen No. 4.
Viborger Samler, 1838-05-03
Ldsoprykt. Møller mødte for Erich Bruun af Aal contra: borg,
Viborger Samler, 1838-05-03
Ldsoprykt. Jespersen mødte for Reebslager Gleerup sammesteds. (Angaaer Betalingen for noget af Jndstævnte, Reebslager Glerup, for Appellanten, Erich Bruun, udført Reebslager Arbeide.) Dom: "Byetingsdommen bør ved Magt at stande.
Viborger Samler, 1838-05-03
J Proces-Omkostninger for Overretten betaler Appellanten, Erich Bruun, til Jndstævnte, Reebslagermester Glerup, 25 Rbd. Sølv. At efterkommes inden 8te Uger efter denne Doms lovlige Forkyndelse under Adfærd efter Loven."
Viborger Samler, 1838-05-03
Ved Aalborg Kjøbstæds Byetingsret d. 9de October 1837 er af Cancellieraad Byefoged og Birkedommer Wolfferdt dømt saaledes: "Contracitanten Erik Bruun bør til Hovedcitanten, Reebslager C. C. Gleerup, at betale efter Regning for bekommet Reebslagerarbeide til Rest skyldige 119 Rbd. 5 Mk. 8 s. Repræs. med Renter 4 pC. pro anno heraf fra den 17de Jan, sidstleden indtil Betaling skeer, men iøvrigt bør Parterne for hinandens videre Tiltale i denne Sag frie at være. Hoved og Contrasøgsmaalets Omkostninger ophæves. Det Jdømte at udredes inden 15 Dage efter denne Doms lovlige Forkyndelse under Adfærd efter Loven."¬
Viborger Samler, 1838-05-03
J Sagen No. 269.
Viborger Samler, 1838-05-03
Ldsoprykt. Jespersen befalet for Huusmand Mads contra: Hansen af Lustrup, Ldsoprykt. Møller mødte for Sognefoged og Gaardmand Anders Hansen ibd.
Viborger Samler, 1838-05-03
(Citanten, Huusmand Mads Hansen, paaanker under nærværende Sag en inden Riberhuus Birketingsret d.
Viborger Samler, 1838-05-03
22de Febr. f. A. afsagt Dom i en Sag, som af Jndstævnte, Sognefoged og Gaardmand Anders Hansen. er anlagt imod ham angaaende formeentlig uberettiget Sivskjæring i Nibsaae.) Dom: "Birketingsdommen bør ved Magt at stande, dog saaledes, at det Procurator Tvede tillagte Salarium forhøies til 8 Rbd. Sølv. Processens Omkostninger for Overretten ophæves. Det Jdømte at efterkommes inden 8te Uger efter denne Doms lovlige Forkyndelse under Adfærd efter Loven." Ved Riberhuus Birketingsret d. 22de Febr. 1837. er af Justitsraad Borgermester og Byefoged Tranberg dømt saaledes: "Jndstævnte Huusmand Mads Hansen af Lustrup bør til Citanten Sognefoged og Gaardmand Anders Hansen ibd. at betale i Erstatning for borttagne Siv en saadan Sum som disse af 2de fra Retten udmeldte Mænd ansættes til. Processens Omkostninger ophæves og den befalede Sagfører Procurator Tvede tillægges i Salair 4 Rbd. Sølv, der udredes af det Offentlige. At efterkommes inden 15 Dage efter denne Doms lovlige Forkyndelse, under Adfærd efter Loven."¬
Viborger Samler, 1838-05-03
J Sagen No. 270.
Viborger Samler, 1838-05-03
Ldsoprykt. Jespersen befalet for Huusmand Christen contra: Hansen af Lustrup, Ldsoprykt. Møller mødte for Sognefoged og Gaardmand Anders Hansen.
Viborger Samler, 1838-05-03
(Citanten, Huusmand Chr. Hansen, paaanker under nærværende Sag en inden Riberhuus Birketingsret d. 22de Febr. 1837 afsagt Dom i en Sag, som af Jndstævnte, Sognefoged og Gaardmand Anders Hansen, er anlagt. imod ham angaaende formeentlig uberettiget Sivskjæring i Nibsaae.) Dom: "Birketingsdommen bør ved Magt at stande, dog saaledes, at det Procurator Tvede tillagte Salarium forhøies til 8 Rbd. Sølv. Processens Omlostninger for Overretten ophæves. Det Jdømte at efterkommes inden 8te Uger efter denne Doms lovlige Forkyndelse under Adfærd efter Loven." Ved Riberhuus Birketingsret d. 22de Febr. 1837. er af Justitsraad Borgermester og Byefoged Tranberg dømt saaledes: "Jndstævnte Huusmand Christen Hansen af Lustrup bør til Citanten Sognefoged og Gaardmand Anders Hansen ibd. at betale i Erstatning for borttagne Siv en saadan Sum som disse af 2de fra Retten udmeldte Mænd ansættes til. Processens Omlostninger ophæves og den befalede Sagfører Procurator Tvede tillægges i Salair 4 Rbd. Sølv, der udredes af det Offentlige. At efterkommes inden 15 Dage efter denne Doms lovlige Forkyndelse, under Adfærd efter Loven.
Viborger Samler, 1838-05-03
(Afsagte den 30te April.)¬
Viborger Samler, 1838-05-03
J Sagen No. 38. Ldsovrykt. Bastrup som Actor, contra: Ldsoprykt. Møller, Defensor for Arrestanterne Johannes Mathiassen Holbek, Thomas Asmussen, og Frederik Adriansen Brauer samt de Tiltalte Johannes Laurentius Hordum og Frederikke Brauer. (Der under nærværende Sag tiltales, de 2de førstnævnte for Tyverie, og de 3de sidstnævnte for Hælerie og Medviderie.)
Viborger Samler, 1838-05-03
Dom: "Herredstingsdommen bør, saavidt paaanket er, ved Magt at stande, dog saaledes, at Straffen for Frederikke Brauers Vedkommende nedsættes til 2 Gange 5 Dages Fængsel paa Vand og Brød, samt at Arrestanterne Holbek, Asmussen og Brauer samt Tiltalte Hordum og Frederikke Brauer, Een for Alle og Alle for Een udrede alle af Actionen og deres Arrest flydende Omkostninger. J Salarium tillægges Actor for Overretten, Procurator Bastrup, 12 Rbd. Sølv, som udredes af de nævnte Arrestanter og Tiltalte En for Alle og Alle for Een. At efterkommes under Adfærd efter Loven."
Viborger Samler, 1838-05-03
Ved Sønder og Mols Herreders Extraret den 17de Jan. 1838 er af Overauditeur Bye og Herredsfoged Stephensen dømt saaledes: "Arrestanterne Johannes Mathiassen Holbek, Thomas Asmussen og Frederik, Adriansen Brauer samt Tiltalte Johannes Laurentius Hordum bør hensættes til Arbeide som Forbedringshuusfanger i Viborg Tugt- og Forbedringshuus, de 2 første hver i 2 og de 2 sidste hver i et Aar. Tiltalte Frederikke Brauer bør fængsles paa Vand og Brød i 4 Gange 5 Dage. Tiltalte Marie Dorthea Brauer bør for Actors videre Tiltale i denne Sag fri at være. Forsaavidt de have været arresterede udrede de Tiltalte hver for sig de af deres Arrest flydende Omkostninger, derimod bør Actionens Omkostninger, hvoriblandt Salarium til Actor Procurator Seidelin 12 Rbd. og til Defensor Procurator Olsen 10 Rbd. Sølv, og derhos Diæter til den sidste efter Overøvrighedens Bestemmelse, udredes af de 4 førstnævnte in solidum med 3/4 Dele og af de 2 sidstnævnte Tiltalte ligeledes in solidum med 1/3 Deel. At efterkommes under Adfærd efter Loven.
Viborger Samler, 1838-05-03
J Sagen No. 81. Ldsoprykt. Jespersen som Actor, contra: Ldsoprykt. Bastrup, Defensor for Tiltalte Dagleier Knud Simonsen. (Der tiltales for at have gjort sig skyldig i ustyrligt Forhold og udøvede Voldsomheder mod Politibetjent Holm i Ringkjøbing.) Dom: "Byetingsdommen bør ved Magt at stande.
Viborger Samler, 1838-05-03
J Salarium til Actor for Overretten, Procurator Jespersen, betaler Tiltalte, Dagleier Knud Simonsen, 5 Rbd. Sølv. At efterkommes under Adfærd efter Loven."
Viborger Samler, 1838-05-03
Ved Ringkjøbing Kjøbstæds Extraret den 16de Marts 1838 er af Cancelliesecretair Bye- og Herredsfoged Finsen dømt saaledes: "Tiltalte Knud Simonsen bør hensættes i Fængsel paa Vand og Brød i 4 Gange 5 Dage, samt udrede alle af denne Sag lovlig flydende Omkostninger, og deriblandt til Actor, Søekrigscommissair Bagge, 4 Rbd. og til Defensor, Procurator Guldager, 3 Rbd., Alt Sølv. At efterkommes under Adfærd efter Loven."
Viborger Samler, 1838-05-03
Døde. Kjøbenhavn: Fru Vibeke Christine Ringsted, f. Hoffmann, 37 Aar; Mad. Christiane Schmidt, Enke efter Capitain og Blikkenslagermester Johan Daniel Schmidt, 87 Aar; Skibscapitain J. A. Thellesen; Jfr. Jacobine D. Chr. Bruun, 25 Aar; Jfr. Birgitte S. Petersen; Frimuurmester Niels C. Walther, 76 Aar; Mads Christensen, Qvarteermester ved det almindelige Hospital, 41 Aar; Værtshuusholder Chr. Hansen, 47 Aar; Jfr. Golde Cohen, 39 Aar. - Nestved, Fru Ritmesterinde Bergitte K. Müller, f. Hansen, 64 Aar. - Simonsborg ved Ringsted: Mourits G. Rafn, 30 Aar. - Odense: Karen C. M. Knutzen; Bødkermester H. J. Thomsen, 72 Aar; Frederik Julius Kraglund, 25 Aar, (fra Hjørring). – Barlosegaard: Cathrina Dinesen, f. Fischer, 51 Aar. - Lengsholm. Meieriforpagter J. C. G. Nikkelsen, 75 Aar. - Forhenv. Kjøbmand i Kjerteminde, Lars Larsen jun. (død ombord paa en Reise fra Hull til Hamb.)
Viborger Samler, 1838-05-03
AVERTISSEMENTS. Hos Carl Ring i Skive faaes følgende Deele, til de billigste Priser muligt: 1) Fiin og ord. Hvedemeel. 2) Godt rødt og hvidt Kløverfrøe, hjemavlet, af sidste Aars Afgrøde. 3) Patent Gjøde af Ovens. 4) Hele og halvbrændte Muursteen. 5) Et stort Skibsanker. 6) Et dito Skibstoug. 7) En tor Ege=Mølleaxel, 8 Alen lang, 22 Tommer i O 8) Nogle 3 og 5-toms Ege=Planker til Møllebrug. 9) En engelsk Skalsteen, 49 Tommer i Diameter.
Viborger Samler, 1838-05-03
Chocolade. udarbeidet til den fuldkomneste Fiinhed i P. Chr. Deichmanns Fabrications-Handels Damp-Chocolade=Fabrik ved Kjøbenhavn erholdes til Fabrikpriserne, 2 Mk. 4 s. a 8 Mk. pr. 8, hos Hr. S. Buchwaldt i Viborg. - P. F. Nyboe i Ringkjøbing. – K. L. Damgaard i Skive. - R. Andrup i Lemvig.
Viborger Samler, 1838-05-03
Det bemærkes, at Chocoladen fabrikeres ved Paavirkningen af en Dampmaskine til 6 Hestes Kraft, i dobbelt tillukkede og ved Damp opvarmede Pander i et eget dertil indrettet Værelse, der er afsondret fra selve Dampmaskinens Locale; at der paa det Omhyggeligste sørges for, at Jngredientserne ere af bedste Sort og staae i et passende Forhold til hverandre, samt at Fabricatet i enhver Henseende er smagfuldt udstyrret.
Viborger Samler, 1838-05-05
No. 58. 66 Aargang. alene privilegerede Kongelig allernaadigst Samler. er er Danmark og Hertugdømmene. Forsendes med Brevposten i 5 Mai 1838. Løverdagen den Redigeret af E. Nerenst, trykt og forlagt af N. P. Dons.
Viborger Samler, 1838-05-05
Udenlandske Efterretninger. Spanien. Den høist vigtige Efterretning er indtruffen til Paris, at der blandt Baskerne og Navarreserne har reist sig en anticarlistisk Faction. J Spidsen for en Colonne paa 400 Md. har Murragaray den 19de proclammeret Navarras og Guipuzcoas Uafhængighed, hvorved hans Corps svor, for evigt at fra sige sig D. Carlos og hans Sag. Dette Corps har derpaa slaaet den carlistiske Brigadeer Jturri, nedsat en Junta i Verastegni og udstedt en Proclamation, i hvilken forkyndes Fred og Privilegier og fuldkomment Ophør med at forfægte tvivlsomme Thron rettigheder. Denne Murragaray er en oplyst Mand paa 30 Aar af en klippefast Characteer. Han stod i 1830 i fortroligt Forhold til Santos Ladron og senere til Quesada. Hans Tilhængere, lutter rige Folk, have stedse vidst ved Pengeoffre at frie sig for den active Tjeneste. Verastequis Befolkning har erklæret sig for dem. Den 20de har Murragaray - eller, som han ogsaa skrives, Munagorri – skrevet et stolt Brev til Don Carlos, hvori han ikke titulerer Denne Majestæt, men beder ham, aldrig mere at sætte sin Fod i de baskiske Provindser. "Altfor meget Blod har denne Jordbund drukket, til at de Smarodserplanter, hvormed Deres Høihed omgiver sig, skulde kunne trives i dem." – Espartero har sendt en Coureer til Madrid, for at opfordre Dronningen til at garantere de baskiske Provindsers Privilegier, for at drage Nytte af denne Begivenhed. – Til det spanske Krigsministerium var indløben en detailleret Beretning fra General F. Jriarte om en seierrig Træfning, han den 14de havde leveret Regri ved Sali ces, mellem Leon og Benavente. – Jfølge Eco de Commercio vil Espartero ikke skille sig ved sin Stabs chef, General van Halen, som Regjeringen af Fryg for hans Jndflydelse ønskede at forsætte som Under commandant til Madrid.
Viborger Samler, 1838-05-05
Frankrig. Pairskammeret har med stor Majoritet antaget Loven om det græske Laan. – Angaaende Spørgsmaalet og Renteconversionen og Følgerne af Ministeriets Forhold i denne Sag udtømmer Enhver sig endnu i Formodninger. Hvis man tør troe visse Meddelelser, saa vilde Hr. Mole's loyale Medvirkning blive et Sidestykke til det berygtede "Jamais" og erfare den meest afgjorte Misbilligelse ved Hoffet. Det manglede derfor heller ikke paa Rygter og nærforestaaende Ministerforandringer, idet man talede om Grev Mole's og La cave Laplagne's Udtrædelse, og nævnte Dhrr. Duchitel, Soult, Humann og selv Thiers som nye Cabinetsmedlemmer. Som et inddirecte Middel til at annullere den overilet tilsagte loyale Medvirkning foreslaae Anticonversionisterne Pairskammerets Opposition eller Cabinettes Afløsning af et nyt; men hiint torde vise sig som umuligt, og dette som uvirksomt. – Le Moniteur bekræfter nu Marschal Soults Udnævnelse til Repræsentant ved Kronningsfesten i London. Legitimisterne udbrede, at man i London er misfornøiet med Soults Udnævnelse og havde ønsket Flahault. Den Paastand gjentages, at Soults Udnævnelse skyldes Dronning Victorias personlige Ønske. J de Deputeredes Kammer har Hr. Dupin fornyet sine Klager over Langsomheden i Committee beretningerne, navnligen med Hensyn til Revisionen af Budgettets Regnskaber for 1835 og 1836, og bemærkede med Ret, at denne uforsvarlige Sorgløshed maatte skille Frankrig ved et af sine væsentligste constitutionelle Fortrin, Finantscontrollen. Hans Dadel foranledigede levende Protestationer fra nogle Medlemmer af Budgetcommitteen, der atter i et paafølgende Møde førte til Klager over Forvanskninger i Protocollen. - Dagbladen have begyndt at meddele Anklageacten mod Hubert og hans Medskyldige. - Le National af 24de April er lagt under Beslag.
Viborger Samler, 1838-05-05
Jfølge Stævningen er bemeldte Blad anklaget for Fornærmelse mod et Medlem af den kongelige Familie, Opfordring til Ulydighed mod Lovene, Opfordring til Jnsubordinations-Forbrydelser og militair Oprør, især i en Artikel, der har til Overskrivt "Armeen, og omtaler Ordonancen af 16de Marts d. A. - En ny Ludvig XVII er arresteret i Libourne formedelst Oprørskrig. – Til Høitideligholdelse af Kongens Navnefest den 1ste Mai skal der holdes en Revue over Nationalgarden. Dog synes man ikke at være ganske uden Frygt for Lunkenhed og liden Frequents af Nationalgarden, og forberedede derfor, for at anspore dens Tjenesteiver, et lidet uskyldigt Efterspil af den store Amnestiforholdsregel fra forrige Aar. Alle formedelst Disciplinarforseelser Anklagede eller dømte skulle erholde fuld Amnesti Storbritannien og Jrland. Den 25de begyndte Parlamentet atter sine Møder. – Jfølge Efterretninger fra Canada var Alt roligt der. -
Viborger Samler, 1838-05-05
Lord Palmerston har i en Tale i Tiverton erklæret, at den engelske Regjering er fuldkommen tilfredsstillet ved den gode Villie, som Nordamericas Regjering og Folk havde beviist under den canadiske Krig, og at de venskabelige Forhold mellem begge Stater vare yderligere befæstede ved de sidste Tildragelser. -
Viborger Samler, 1838-05-05
En indsendt Artikel i Morning-Chronicle desavonerer aldeles Hertugen af Cambringe's foregivne Lovtale over Kongen af Hannover. – Samme Blad, advarer de engelske Capitalister fra at deeltage i det hollandske Laan, da Holland nu har afkastet Masken og viist, at det ikke er dets Alvor at forlige sig med Belgien, og at dette er Anledningen til, at det behøver et nyt Laan
Viborger Samler, 1838-05-05
Blandet. Fra Rom skrives, at en dertil ankommen Coureer endeligen har bragt Kongen af Preussens Tilladelse til Hr. v. Bunsen at foretage en Permissionsreise.
Viborger Samler, 1838-05-05
Ganske uventet har Erkebiskoppen af Posen igjen tilbagekaldt sin Erklæring, at ville adlyde Landets Love, Den preussiske Minister for de geistlige Anliggender, Hr. v. Altenstein har i en Skrivelse annulleret bemeldte Erkebiskops Anordninger med Hensyn til de blandede Ægteskaber, og erklæret, at enhver Geistlig, der vilde handle i Overeensstemmelse med disse Anordninger, vilde blive afsat fra sit Embede. – De hessen-casselske Stænder ere indkaldte, for at afgjøre nogle vigtigere Anliggender, der i den sidste Stænderforsamling ikke kunde bringes til et tilfredsstillende Resultat. (Formodentlig især den hessen-rothenburgske Arvesag.)
Viborger Samler, 1838-05-05
Jndenlandske Efterretninger. Hs. Kgl. Høihed Prindsesse Wilhelmines og Hs. Durchl. Hertugen af Glücksborgs Formæling er, efter Forlydende, nu fastsat til den 19de Mai. Hertugen indtraf den 21de April med Dampskibet til Kiel; har senere været i Hamborg, men kun opholdt sig der meget kort, og agtede snart igjen at vende tilbage til Kjøbenhavn. (Hb. Csp.)
Viborger Samler, 1838-05-05
Under 19de April er udkommen en kongelig Forordning saaledes lydende: "For at afhjælpe det forden fattige Classe, saavelsom for adskillige Nærings brugere følelige Savn af Halvskillinger, hvilket er opstaaet derved, at de som Halvskillinger circulerende Treskillingstegn med Aarstal 1812 næsten ere forsvundne af Omløbet, have Vi, paa derom allerunderdanigst skeet Andragende, ladet udpræge en Sum i Kobber=Halvskillinger efter samme Myntfod, som de, ifølge Vor Forordning af 31te Juli 1818 ud myntede, til Sølvnumerairet hørende Een- og ToSkillinger, saaledes at af Halvskillingerne gaae 128 Stkr. paa 1 Pund collnsk Vægt. Disse Halvskillinger, af hvilke Jngen er forpligtet at modtage mere end 8 Rigsbankskilling af Gangen, ere concave og randede; paa Adversen staaer Vort Navnetræk og derunder Aarstallet; paa Reversen: Værdien RB. 1/2 Sk." (Dagen.)
Viborger Samler, 1838-05-05
Hs. Maj. Kongen har under 24de dennes allernaadigst resolveret saaledes: "Den i vor Parolbefaling af 26de Marts d. A. bestemte Troppesamling og Cantonnement i Juni Maaned i og ved Aarhuus, ved Randers og ved Veile, contrammandere Vi herved allernaadigst, hvorimod Vi ville at samtlige Regimenter i Fyen og Nørrejylland, samt Artilleri=Batteriet i Randers, skulle, med Undtagelse af Prinds Frederik Ferdinands Regiment lette Dragoner, exerceere i 23 Dage ved deres Standqvarterer. Jndkaldelsen af Frifolkene og Districtshestene til disse Regimenter og Batteriet bliver uforandret saaledes som i fornævnte Vor Parolbefaling er fastsat, og Hjempermitteringen af Frifolkene og Hjemsendelsen, af Districtshestene samt Stamhestenes Udseendelse paa Græs skeer, efterat de ommeldte 23 Dage ere endte.
Viborger Samler, 1838-05-05
Frifolkene til Prinds Frederik Ferdinands Regiment lette Dragoner skulle derimod ikke indkaldes førend den 4de Juni, eftersom dette Regiment nærmere vil blive beordret til at marschere over Callundborg til et Cantonnement ved Kjøbenhavn, for at for- oge den Troppesamling, som her vil finde Sted." (Kp.) Jfølge privat Efterretning skal den foran omtalte Troppesamling ved Kjøbenhavn afholdes fra den 10 Juni til den 1 Juli, i den hele Tid af Tropperne i Kbhavn og Citadellet, og i 12 Dage, fra den 20de Juni til den 1ste Juli, tillige af de til den Ende til Kjøbenhavns Omegn kommende 3 Cavallerie-Regimenter, nemlig de to paa Sjælland værende, Husarerne og sjællandske Landsenerer, samt Prinds Ferdinands Dragonregiment, som den 13de og 14de Juni indskibes i Aarhuus til Kallundborg, hvorfra der den 15, 16, 17 og 18de marscheres til Kjøbenhavn. (O. Th. A. )
Viborger Samler, 1838-05-05
Høiesteret har nu stadfæstet Hof= og Stadsrets Dommen mod Krigsassessor Abraham Tidemand, der følgelig bliver at sætte under Øvrighedens Bevaring. Vedkommende Læger havde afgivet den Erklæring: "at han leed af en fiir Jde om Forurettelse, der synes at have berøvet ham al Eftertanke og Overlæg."
Viborger Samler, 1838-05-05
Endskjøndt Hs. M. Kongen ved et Rescript, der fulgte paa de to første af Tidemands til Monarken indgivne Skrivelser, havde betydet ham, at hvis han atter skulde bruge saadan Skrivemaade til eller om Kongen, vilde han uden videre blive transporteret til Christianss og der sat i Forvaring, saa lod Hs. Majestæt ham dog alligevel criminaliter tiltale og af den ordinaire Retsvei dømme, da han tredie Gang fik en Fruption af hans fire Jdee. (Kbhp.)J den mod Kbhpostens Red, anlagte Trykkefrihedssag paa Grund af den i nærværende Blad indførte politiske Rundsang blev den 28de April af den kgl. Lands-Over- samt Hof= og Stadsret afsagt følgende Dom: "Tiltalte Red af Bladet "Kbhposten, Cand. juris J. F. Giødwad bør for Actors Tiltale i denne Sag fri at være. Alle af Actionen lovlig flydende Omkostninger, hvorunder Salair til Actor, Procurator Skeel, 8 Rbd. r. S., udredes af det Offentlige. (Kbhp.)
Viborger Samler, 1838-05-05
Den Sag, som har været anlagt for gudelige Forsamlingers Holdelse mod Skolelærer R. Sørensen i Venslov og nogle Bønderfolk i Vemmelov Sogn, er i denne Tid bleven paadømt ved Hof- og Stadsretten. Skolelærer Sørensen er bleven ikjendten Mulct af 30 Rbd. De Øvrige i forskjellige mindre Bøder.
Viborger Samler, 1838-05-05
Provst Bentzon i Ringsted har efter Forlydende faaet Ordre, til Landsoverretten at appellere den af ham, efter høiere befaling, ved Sorøe Birketing, mod Skolelærer Nielsen anlagte og tabte Sag.
Viborger Samler, 1838-05-05
Den Pension, der er tillagt Professor Clausen, ved sin Entledigelse fra Sjællands Stiftsprovstie, udgjør 2300 Rbd.
Viborger Samler, 1838-05-05
Man taler om, at der skal ansættes to Provster i Grønland. (Aarh. Av.)¬
Viborger Samler, 1838-05-05
J Trykkefrihedsselskabets Repræsentantmøde den 23de April bifaldtes Formandens Jndstilling om, at Selskabet maatte ville udgive et nyt lille Skrift af Cand. theol. H. Bohr; Skriftet hedder: "Lykkens A. B. C. eller allernyeste Drømmetavle, hvorefter, som Skræddersvendens Exempel viser, aldrig kan tabes i Lotteriet. Skreven til Trøst, Husvalelse og Haab for dem, der have sat deres Formue overstyr ved Lotteriespil, saa og til Fornøielse og Nytte for Andre. Af Tycho Brahes Liv og Levnet er blevet trykt et Oplag af 7000 Exemplarer; Folkebladets anden Aargang er aldeles udsolgt.
Viborger Samler, 1838-05-05
Af det i disse Dage til Kjøbenhavn ankomne Brockhausske Conversations-Lexikon der Gegenwart, der gaaer fra "Aal til "Andersen," seer man, at vor Landsmand, Digteren H. C. Andersen (hvis Fortjenester af Poesien, ifølge hiin Artikel skulle være mere anerkjendte i Tydskland, end i hans Fædreland), i sit 18de Aar meldte sig ved Theatret, men blev afviist af Directeuren fordi han var for mager."
Viborger Samler, 1838-05-05
Forleden Dag blev en Dame overkjørt paa Kbhavns Østergade. Hun døde øieblikkelig. (Efter Sigende skal det have været en Frøken Juul.) Kudsken, der strax arresteredes, skal forhen have været tiltalt for lignende Forbrydelser.
Viborger Samler, 1838-05-05
Efter Forlydende agter Hs. kgl. Høihed Prinds Gouverneuren, at indtræffe til Odense Løverdagen den 12te Mai, og i nogen Tid at glæde Provindsen med sin høie Nærværelse. (O. Th. Av.)